Обединени провинции на Южна Америка (), е държава в Южна Америка съществувала от 1810 г. до 1831 г. Държавата е образувана в резултат на Майската революция след провъзгласяване на независимостта на испанското вицекралство Рио де Ла Плата, поради което често се нарича и Обединени провинции Рио де Ла Плата (). Това наименование се счита за едно от официалните имена на Аржентина, според конституцията на страната. Територията на държавата включва част от териториите на съвременните държави Аржентина, Уругвай, Боливия и Бразилия.